b"\n_START_ARTICLE_\nNegocis de fam\xc3\xadlia\n_START_SECTION_\nSinopsi\n_START_PARAGRAPH_\nNegocis de fam\xc3\xadlia tracta d'una hist\xc3\xb2ria d'embolics familiars desencadenats arran de la desaparici\xc3\xb3 d'un personatge que deixa una her\xc3\xa8ncia important: un hotel rural situat en una extensa finca de D\xc3\xa9nia. _NEWLINE_H\xc3\xa8ctor Noguera rep la not\xc3\xadcia que son tio Llu\xc3\xads ha desaparegut en un accident d'avi\xc3\xb3 a Col\xc3\xb2mbia i que li correspon a ell heretar, quan el declaren legalment mort, totes les seues propietats. A ell... i a la seua ex-dona Maria Josep, ja que els dos s\xc3\xb3n, alhora, cosins, i tenen el mateix dret. Entre estes propietats hi ha moltes terres a D\xc3\xa9nia, amb grans possibilitats de desenvolupament urban\xc3\xadstic, i un xicotet hotel rural. _NEWLINE_En les \xc3\xbaltimes voluntats escrites a m\xc3\xa0 i dipositades davant un notari, Llu\xc3\xads imposa a la parella l'obligaci\xc3\xb3 de mantindre obert, i en funcionament, l'hotel com a m\xc3\xadnim un any. Quan passe este temps, podran vendre'l si volen, juntament amb les terres. _NEWLINE_Per\xc3\xb2 fins que arribe eixe moment, els dos hauran de viure a l'hotel i encarregar-se conjuntament de la direcci\xc3\xb3. Si no es complira la condici\xc3\xb3 imposada en el testament, els b\xc3\xa9ns passarien a altres mans."